text: ইন্দোনেশিয়ায় বিমান বিধ্বস্ত, ১৮৯ জন নিহতের আশংকা করছেন | প্রথম এলো
  ইন্দোনেশিয়ায় বিমান বিধ্বস্ত, ১৮৯ জন নিহতের আশংকা করছেন
  Fahad October 29, 2018 October 29, 2018 No Comments on ইন্দোনেশিয়ায় বিমান বিধ্বস্ত, ১৮৯ জন নিহতের আশংকা করছেন
  ইন্দোনেশিয়ার বাজেট এয়ারলাইন লায়ন এয়ার জাকার্তার সুকর্ণ-হাতা বিমানবন্দর থেকে উড়াল দেয়ার মাত্র ১৩ মিনিট পর জাভা সাগরে বিধ্বস্ত হয়েছে বলে নিশ্চিত করেছে কর্তৃপক্ষ৷ লায়ন এয়ার কর্তৃপক্ষ জানিয়েছে, বিমানটিতে ৮ জন ক্রুসহ মোট ১৮৯ জন আরোহী ছিলেন৷ এছাড়া আরোহীদের মধ্যে ছিলেন ২৩ জন সরকারি কর্মকর্তা৷ উদ্ধার কর্মকর্তারা জানিয়েছেন, জাভার পশ্চিম প্রদেশ কারাওয়াং-এর উপর দিয়ে যাওয়ার সময় বিমানটির সঙ্গে নিয়ন্ত্রণ কক্ষের যোগাযোগ বিচ্ছিন্ন হয়ে যায়৷ ইন্দোনেশিয়ার উদ্ধারকারী সংস্থার প্রধান বলেছেন, ''এই দুর্ঘটনায় কারো বাঁচার সম্ভাবনা আছে কিনা আমরা বলতে পারছি না৷ আমরা কেবল প্রার্থনা করছি, কিন্তু নিশ্চিত করে কিছুই বলার নেই৷"
  উদ্ধারকর্মীরা এখন পর্যন্ত বিমান আরোহীদের কয়েকটি মোবাইল ফোন, লাইফ ভেস্ট এবং বিমানের কিছু ধ্বংসাবশেষ উদ্ধার করেছেন৷ইন্দোনেশিয়ার দুর্যোগ ব্যবস্থাপনা বিভাগের প্রধান টুইটারে উদ্ধারকাজের কিছু ছবি টুইট করেছেন৷